|  |  |  |  |
| --- | --- | --- | --- |
| **General Information** | | | |
| **Course name** | **Sociálna práca s utečencami** | **ECTS**  **Credits** | **4** |
| **Semester** | **3.** |
|  | | | |
| **Aims** | | | |
| Študenti získajú pohľad na medzinárodnú situáciu, ktorá ovplyvňuje svetové utečenecké pohyby. Vyhľadávajú dôveryhodné zdroje, vedia roztriediť informácie o vplyvoch na migráciu, vyvodiť závery a predpokladať globálne dopady. Oboznámia sa so systémom ochrany ľudských práv podľa medzinárodných dohovorov, systémom slovenskej migračnej a azylovej politiky. Získajú informácie o činnosti slovenských štátnych orgánov a mimovládnych organizácií poskytujúcich starostlivosť o utečencov. Osvoja si používané formy a metódy sociálnej práce s utečencami, zorientujú sa v danej problematike z pohľadu právneho, sociálneho, multikultúrneho, etického. | | | |
| **Contents** | | | |
| Úvod do problematiky migrácie, história, pojem.  Vývoj, typy a podstata migračných pohybov vo svete, príčiny a dopady migrácie.  Teórie migrácie.  Medzinárodný systém ochrany utečencov, medzinárodné dokumenty.  Migračná politika a legislatívne normy v rámci EÚ, SR.  Medzinárodná bezpečnostná situácia vo svete.  Útekový proces, azylové konanie, jeho priebeh.  Prístupy a metódy sociálnej práce s utečencami.  Etapy sociálnej práce s utečencami.  Sociálna práca v záchytných a pobytových táboroch MÚ MV SR, postavenie a úlohy sociálneho pracovníka.  Sociálna práca s maloletým bez sprievodu  Sociálno-kultúrne aspekty práce so žiadateľmi o azyl, pomoc pri hľadaní „novej“ identity jedinca v „novej“ spoločnosti, adaptácia, akulturácia.  Aspekty integračného procesu, úloha sociálneho pracovníka, fázy integrácie, problematické oblasti integrácie, požiadavky sociálnej inklúzie.  Osobnostné predpoklady, postavenie a úlohy sociálneho pracovníka, vzťah sociálneho pracovníka a klienta.  Supervízia v sociálnej práci s utečencami.  Etické aspekty pri práci s utečencami.  Medzinárodné organizácie a mimovládne organizácie poskytujúce pomoc utečencom pôsobiace v SR. | | | |
| **Evaluation** | | | |
| Absolvovanie predmetu je podmienené splnením podmienok priebežného a záverečného hodnotenia.  Priebežné hodnotenie - maximum 54 bodov počas semestra:  1. priebežné písomné hodnotenie zo seminárov a prednášok kde študent používa osvojené pojmy, interpretuje ich v globálnych súvislostiach, vie usporiadať postupy v zmysle právnych noriem / 0-20 bodov/ minimálne 11 bodov  2. spracovanie a prezentácia 3 priebežných zadaní. Samostatná tvorivá práca s informáciami. Študent samostatne vyhľadá informácie k zadanej téme, dokáže ich roztriediť, selektovať, porovnať a vyvodiť závery / 0-24 bodov  3. aktívna prítomnosť na výučbe kde študenti prezentujú poznatky, názory, argumentujú, diskutujú, navrhujú riešenia - vyžadovaná účasť je min. 80% na celej výučbe ( prezenčná /dištančná forma) / 0-10 bodov  Podmienkou pre pripustenie ku skúške je získanie minimálne 27 bodov z priebežného hodnotenia.  Skúška - maximum 46 bodov:  Skúška – písomná forma – študent samostatne spracuje tému, zhrnie informácie, porovná ich, interpretuje závery a svoj názor. / 0-46 bodov / minimálne 24 bodov  Záverečné hodnotenie: Suma priebežného hodnotenia a skúšky  Výsledná známka je kombináciou priebežného hodnotenia a skúšky:  A - 100 - 91 bodov  B - 90 - 81 bodov  C - 80 - 71 bodov  D - 70 – 61 bodov  E - 60 - 51 bodov  FX - 50 bodov a menej | | | |
| **Bibliography** | | | |
| BALOGOVÁ, B.-E. ŽIAKOVÁ (eds.), 2017. Vademecum sociálnej práce. Košice: UPJŠ, FF. ISBN 978-80-8152-483-7.  BRNULA, P., 2008. Sociálna práca so žiadateľmi o azyl a azylantmi. Prešov: Akcent print. ISBN 978-80-89295-10-4.  KOPINEC, P., 2006. Praktický manuál sociálneho pracovníka v azylových zariadeniach na Slovensku. Bratislava: Občianske združenie Sociálna práca. ISBN 80-89185-24-X.  KOVÁTS, A. a kol., 2006. Praktická sociálna práca s utečencami. Prístup cez ľudské práva. Budapešť: Menedék – Maďarské združenie pre migrantov. ISBN 963-06-0862-6.  BRNULA, P., 2010. Základy sociálnej práce so žiadateľmi o azyl a azylantmi. Bratislava: IRIS. ISBN 978-80-89238-43-9.  ANTOLOVÁ, V., 2011. Sociálnoprávna ochrana maloletých bez sprievodu. Metódy sociálnej práce so žiadateľmi o azyl, azylantmi, maloletými bez sprievodu. Ružomberok: VERBUM. ISBN 978-80-8084-672-5.  HLINČÍKOVÁ, M. - LAMAČKOVÁ, D. - SEKULOVÁ, M., 2011. Migranti a migrantky na trhu práce v SR - identifikácia a prekonávanie bariér diskriminácie. Bratislava: Inštitút pre verejné otázky. ISBN 978-80-89345-30-4.  BACHTÍKOVÁ, I. - BARGEROVÁ, Z. - GULIČOVÁ, M., 2012. Organizácia azylovej a migračnej politiky v Slovenskej republike. Bratislava: IOM. ISBN 978-80-89506-24-8.  DRÁĽ, P. a kol., 2011. Vzdelávanie detí cudzincov na Slovensku. Potreby a riešenia. Bratislava: Centrum pre výskum etnicity a kultúry, Nadácia Milana Šimečku. ISBN 978-80-89008-35-3. VAŠEČKA, M., 2009. Postoje verejnosti k cudzincom a zahraničnej migrácii v Slovenskej republike. Bratislava: IOM. ISBN 978-80-970307-0-4.  KOPŘIVA, K., 2011. Lidský vztah jako součást profese. Praha: Portál. ISBN 978-80-73679-22-4.  MATOUŠEK, O. a kol., 2005. Sociální práce v praxi. Praha: Portál. ISBN 80-7367-002-X. GABURA, J., 2010. Komunikácia pre pomáhajúce profesie. Bratislava: UK Bratislava. ISBN 978-80-223-2752-7 | | | |